钦定古今图书集成/明伦汇编/闺媛典/第199卷 > 沈氏女
## 钦定古今图书集成/明伦汇编/闺媛典/第199卷 > 沈氏女

按《池州府志》：“沈氏女，孩时即娴母训，受内则，许配迳
县查姓，未嫁而查死。岁馀，父复许县南汤某及奠雁，
女坚执不从，汤讼于郡守，守判听女终，守以半聘还
汤。女迎查母至家，礼毕，辄乘所来舆如查，抚查柩痛
哭，家徒四壁，甘之如饴。奉查母将顺无少违，族人深
敬之。尝乏食，众延之宗祠中，为一族姆训。事闻，建坊
旌表。”